DIRECȚIA DE ASISTENȚĂ SOCIALĂ BISTRIȚA

COMPARTIMENT JURIDIC, RESURSE UMANE

 Nr.13493/07.10.2026
A N U N Ţ

Direcția de Asistență Socială Bistrița anunţă organizarea în data de 29.10.2026, ora 10.00, a concursului pentru ocuparea a 3 funcțiii contractuale de execuție vacante de îngrijitor pe durată ndeterminată, cu normă întreagă, 8 ore/zi, 40 de ore/ săptămână din cadrul Direcției de Asistență Socială Bistrița Serviciul administrativ, Centrul “Casa Speranței”, Cantina de ajutor social, conform Hotărârii Guvernului României nr.1336/08.11.2022, cu modificările ulterioare, după cum urmează:
Denumirea postului: 3 posturi îngrijitor (funcție de execuție), pe perioadă nedeterminată, în cadrul Direcției de Asistență Socială Bistrița – Serviciul administrativ, Centrul “Casa Speranței”, Cantina de ajutor social – Compartiment administrare și întreținere. Cod COR 911201
Condiţii specifice de participare:

a) Studii gimnaziale sau medii atestate cu document de absolvire;
b) Vechime în muncă: minim 5 ani.
Condiții generale: Pentru ocuparea unui post contractual vacant, candidații trebuie să îndeplinească următoarele condiții generale prevăzute prin HGR nr.1336/2022 pentru aprobarea Regulamentului-Cadru privind organizarea și dezvoltarea carierei personalului contractual din sectorul bugetar plătit din fonduri publice:
a) are cetăţenia română sau cetăţenia unui alt stat membru al Uniunii Europene, a unui stat parte la Acordul privind Spaţiul Economic European (SEE) sau cetăţenia Confederaţiei Elveţiene;

b) cunoaşte limba română, scris şi vorbit;

c) are capacitate de muncă în conformitate cu prevederile Legii nr.53/2003 - Codul muncii, republicată, cu modificările şi completările ulterioare;
d) are o stare de sănătate corespunzătoare postului pentru care candidează, atestată pe baza adeverinţei medicale eliberate de medicul de familie sau de unităţile sanitare abilitate;
e) îndeplineşte condiţiile de studii, de vechime în specialitate şi, după caz, alte condiţii specifice potrivit cerinţelor postului scos la concurs;

f) nu a fost condamnată definitiv pentru săvârşirea unei infracţiuni contra securităţii naţionale, contra autorităţii, contra umanităţii, infracţiuni de corupţie sau de serviciu, infracţiuni de fals ori contra înfăptuirii justiţiei, infracţiuni săvârşite cu intenţie care ar face o persoană candidată la post incompatibilă cu exercitarea funcţiei contractuale pentru care candidează, cu excepţia situaţiei în care a intervenit reabilitarea;

g) nu execută o pedeapsă complementară prin care i-a fost interzisă exercitarea dreptului de a ocupa funcţia, de a exercita profesia sau meseria ori de a desfăşura activitatea de care s-a folosit pentru săvârşirea infracţiunii sau faţă de aceasta nu s-a luat măsura de siguranţă a interzicerii ocupării unei funcţii sau a exercitării unei profesii;

h) nu a comis infracțiunile prevăzute la art.1 alin.(2) din Legea nr.118/2019 privind Registrul național automatizat cu privire la persoanele care au comis infracțiuni sexuale, de exploatare a unor persoane sau asupra minorilor, precum și pentru completarea Legii nr.76/2008 privind organizarea și funcționarea Sistemului Național de Date Genetice Judiciare, cu modificările și completările ulterioare, pentru domeniile prevăzute la art.35 alin.(1) lit.”h”.

Locul și data desfășurării probelor:

Concursul pentru ocuparea funcțiilor contractuale vacante susmenţionate va consta în trei etape și se va desfăşura în următoarele locații:

Data, ora şi locul organizării probei scrise: 29.10.2026, ora 10,00, municipiul  Bistrița, Strada Octavian Goga Nr. 2 A.

Data, ora şi locul organizării probei practice (Interviu): 03.11.2026, municipiul  Bistrița, Strada Dornei Nr. 12.

Calendarul de desfăşurare a concursului:

	Nr. crt.
	Activităţi
	Data si ora

	1.
	Publicarea anuntului 
	09.10.2026

	2.
	Depunerea dosarelor de participare la concurs: 
	09.10.2026, ora 8.30 -22.10.2026, ora 16.00

	3.
	Selecţia dosarelor de către membrii comisiei de concurs
	23-26.10.2026

	4.
	Afişarea rezultatelor selecţiei dosarelor
	26.10.2026

	5.
	Susţinerea probei scrise
	29.10.2026, ora 10.00

	6.
	Afişarea rezultatului probei scrise
	30.10.2026

	7.
	Susţinerea interviului
	03.11.2026

	8.
	Comunicarea rezultatelor după susţinerea interviului
	04.11.2026

	9.
	Afişarea rezultatului final al concursului
	06.11.2026


Se pot prezenta la următoarea etapă numai candidații declarați admiși în etapa precedentă. După afişarea rezultatelor obţinute selecţia dosarelor de înscriere/ proba scrisă/ şi interviu, candidaţii nemulţumiţi pot depune contestaţie la Compartiment juridic, resurse umane, care asigură organizarea şi desfăşurarea concursului, în termen de cel mult o zi lucrătoare de la data afişării rezultatului selecţiei dosarelor, respectiv de la data afişării rezultatului probei scrise / interviului, sub sancţiunea decăderii din acest drept.

În situaţia contestaţiilor formulate faţă de rezultatul probei scrise sau al interviului, comisia de soluţionare a contestaţiilor analizează lucrarea sau consemnarea răspunsurilor (înregistrarea) la interviu doar pentru candidatul contestatar în termen de o zi lucrătoare de la expirarea termenului de depunere a contestaţiilor.

Dosarul de concurs

Pentru înscrierea la concurs candidaţii vor prezenta în mod obligatoriu următoarele documente:

a) formular de înscriere la concurs, conform modelului prevăzut la anexa nr. 2 a Regulamentului-cadru privind organizarea și dezvoltarea carierei personalului contractual;

b) copia actului de identitate sau orice alt document care atestă identitatea, potrivit legii, aflate în termen de valabilitate;
c) copia certificatului de căsătorie sau a altui document prin care s-a realizat schimbarea de nume, după caz;

d) copiile documentelor care atestă nivelul studiilor şi ale altor acte care atestă efectuarea unor specializări, precum şi copiile documentelor care atestă îndeplinirea condiţiilor specifice ale postului solicitate de autoritatea sau instituţia publică;

e) copia carnetului de muncă, adeverinţe eliberate de angajator pentru perioada lucrată, care să ateste vechimea în muncă şi în specialitatea studiilor solicitate pentru ocuparea postului;

f) certificat de cazier judiciar sau, după caz, extrasul de pe cazierul judiciar;

g) adeverinţă medicală care să ateste starea de sănătate corespunzătoare, eliberată de către medicul de familie al candidatului sau de către unităţile sanitare abilitate cu cel mult 6 luni anterior derulării concursului;

h) certificatul de integritate comportamentală din care să reiasă că nu s-au comis infracțiuni prevăzute la art.1 alin.(2) din Legea nr.118/2019 privind Registrul național automatizat cu privire la persoanele care au comis infracțiuni sexuale, de exploatare a unor persoane sau asupra minorilor, precum și pentru completarea Legii nr.76/2008 privind organizarea și funcționarea Sistemului Național de Date Genetice Judiciare, cu modificările și completările ulterioare, pentru candidații înscriși pentru posturile din cadrul sistemului de învățământ, sănătate sau protecție socială, precum și orice entitate publică sau privată a cărei activitate presupune contactul direct cu copii, persoane în vârstă, persoane cu dizabilități sau alte categorii de persoane;
i) curriculum vitae, model comun european.

Actele prevazute la lit.b)–e) vor fi prezentate și în original în vederea verificării conformității copiilor cu acestea.

Dosarele de înscriere la concurs se depun, la Direcția de Asistență Socială Bistrița, Compartiment Juridic, Resurse Umane, conform punctului 2 din Calendarul de desfășurare a concursului, între orele 8,30-16,00 de luni până joi și, respectiv, vineri între orele 8,30-13,30.

Anunțul și bibliografia/tematica pentru concurs, precum și fișa postului se afişează la sediul instituţiei din Bistrița, str.Dornei nr.12 și pe site-ul Primăriei municipiului Bistrița, https://www.primariabistrita.ro/primaria/ structura-si-organizare/ concursuri/recrutare-personal/ concursuri-de-recrutare/directia-asistenta-sociala/, începând cu data de 09 octombrie 2026. Relaţii suplimentare se pot obţine de la Compartiment juridic, resurse umane din cadrul Direcției de Asistență Socială Bistrița, str.Dornei nr.12, telefon: 0263230513, e-mail contact@dasbistrita.ro.
BIBLIOGRAFIA/TEMATICA
la concursul organizat pentru ocuparea funcției contractuale 
de execuție  pe durată nedeterminată de  îngrijitor Serviciul

administrativ, Centrul “Casa Speranței”, Cantina de ajutor 

social din cadrul Direcției de Asistenţă Socială Bistriţa

1. Legea nr. 53/ 2003 Codul muncii, modificat și republicat,  integral.
2. Legea nr. 319/2006, legea securităţii şi sănătăţii în muncă; cap.IV, obligațiile lucrătorilor;
3. Legea nr. 307/ 2006 referitoare la apărarea împotriva incendiilor, integral;
4. Ordinul nr. 1761/2021 din 3 septembrie 2021 pentru aprobarea Normelor tehnice privind curăţarea, dezinfecţia şi sterilizarea în unităţile sanitare publice şi private, evaluarea eficacităţii procedurilor de curăţenie şi dezinfecţie efectuate în cadrul acestora, procedurile recomandate pentru dezinfecţia mâinilor în funcţie de nivelul de risc, precum şi metodele de evaluare a derulării procesului de sterilizare şi controlul eficienţei acestuia, cu modificările și completările ulterioare, integral;
5. Regulamentul de organizare și funcționare al Direcției de Asistență Socială Bistrița – Anexele 3, 3.1 - 3.6, aprobat prin Hotărârea nr.106/30.06.2026 a Consiliului local al munciipiului Bistrița.

